
U  I M E   R E P U B L I K E   H R V A T S K E

	R J E Š E N J E

	TRGOVAČKI SUD U ZAGREBU, Stalna služba u Karlovcu, po sucu Jadranki Mađeruh, kao stečajnom sucu, u pravnoj stvari podnositelja zahtjeva FINANCIJSKE AGENCIJE, Regionalni centar Zagreb, Zagreb, Trg svibanjskih žrtava 1995. 1, OIB: 85821130368, za provedbu skraćenog stečajnog postupka nad dužnikom KUNER-ZAGREB d.o.o., Samobor, Miroslava Krleže 11, OIB: 46809868297, 10. svibnja 2018.


r i j e š i o   j e


1. Obustavlja se skraćeni stečajni postupak nad dužnikom KUNER-ZAGREB d.o.o., Samobor, Miroslava Krleže 11, OIB: 46809868297.

1. Postupak će se nastaviti primjenom općih odredbi Stečajnog zakona.


Obrazloženje


	Financijska agencija je temeljem odredbe čl. 429. st.1. Stečajnog zakona ( Narodne novine broj 71/15, dalje:SZ) 9. siječnja 2107. podnijela zahtjev za provedbu skraćenog stečajnog postupka nad dužnikom KUNER-ZAGREB d.o.o., Samobor, Miroslava Krleže 11, OIB: 46809868297.

	Sud je oglasom od 12. lipnja 2017. pozvao dužnikove vjerovnike da predlože otvaranje stečajnog postupka, te je pozvao osobe ovlaštene za zastupanje po  zakonu da u roku od 15 dana od dana objave oglasa podnesu sudu javnobilježnički ovjerovljen popis imovine i obveza na propisanom obrascu. 

	Vjerovnik Vipnet d.o.o., Zagreb, Vrtni put 1, OIB: 29524210204, dostavio je 5. srpnja 2017. prijedlog za otvaranje stečajnog postupka nad dužnikom KUNER-ZAGREB d.o.o., Samobor, Miroslava Krleže 11, OIB: 46809868297, navodeći da prema dužniku ima potraživanje u iznosu od 4.598,25 kn.

	Temeljem čl. 433. SZ-a određeno je da ako nisu ispunjene pretpostavke za istodobno otvaranje i zaključenje stečajnog postupka u smislu odredbe čl. 431. toga zakona, sud će obustaviti skraćeni stečajni postupak i odgovarajućom primjenom općih odredbi stečajnog postupka toga zakona donijeti rješenje o pokretanju prethodnog postupka, odnosno otvaranju stečajnog postupka.

	Provjerom u informacijskom sustavu zemljišnih knjiga utvrđeno je da je dužnik evidentiran kao vlasnik nekretnine upisane u z.k.ul. 343 k.o. Samobor k.č.br. 1434/2 i nekretnine upisane u z.k.ul. 6242 k.o. Samobor k.č.br 1435/1 (list 34 do 37 spisa).

	Po ocjeni suda dužnik ima imovinu dostatnu za namirenje predvidivih troškova stečajnog postupka u smislu čl. 431. st. 1. SZ-a. 

	Slijedom navedenog, a temeljem čl. 433. SZ-a riješeno je kao u izreci, s time da će sud, po pravomoćnosti ovog rješenja, odgovarajućom primjenom općih odredbi stečajnog postupka propisanih Stečajnim zakonom donijeti rješenje o pokretanju prethodnog postupka odnosno otvaranju stečajnog postupka.


U Karlovcu 10. svibnja 2018.

           Stečajni sudac:
       Jadranka Mađeruh, v.r.

         Za točnost otpravka-
         ovlašteni službenik:
           Draženka Prpić 


UPUTA O PRAVNOM LIJEKU:
Protiv ovog rješenja dopuštena je žalba Visokom trgovačkom sudu RH u Zagrebu. Žalba se podnosi putem ovog suda, u 3 primjerka, u roku 8 dana od dana dostave prijepisa rješenja.

